പ്രതിക്കൂട്ടില് ഡിസിസി പ്രസിഡന്റും കല്പ്പറ്റ ഏറെ കൊട്ടിഘോഷിച്ച്, അധികാരമേറ്റതിന് തൊട്ടുപിന്നാലെ ഡിസിസി പ്രസിഡന്റ് കോടികളുടെ കോഴയാരോപണത്തില് കുടുങ്ങിയത് കോണ്ഗ്രസിന് കനത്ത തിരിച്ചടിയും നാണക്കേടുമായി. മുന് ഡിസിസി നിയോഗിച്ച കമീഷനാണ് ബത്തേരി അര്ബന് ബാങ്കില് നടന്ന കോടികളുടെ കോഴയാരോപണത്തില് അന്വേഷണം നടത്തിയതും എന് ഡി അപ്പച്ചനുള്പ്പെടെയുള്ളവരുടെ പങ്ക് വ്യക്തമാക്കുന്ന റിപ്പോര്ട്ട് തയ്യാറാക്കിയതും. ഇതോടെ ഗ്രൂപ്പിനും അഴിമതിക്കും അതീതനാണെന്ന വ്യാജേന രാഹുലിന്റെ ആശീര്വാദത്തോടെ അധ്യക്ഷസ്ഥാനത്തെത്തിയ അപ്പച്ചന്റെ നിലയും പരുങ്ങലിലായി. ഡിസിസി അധ്യക്ഷന് കൂടി ഉള്പ്പെട്ടതിനാല് പത്രവാര്ത്തയില് ഒതുങ്ങുമെന്ന് നന്നായി അറിയുന്നത് കൊണ്ടുകൂടിയാണ് പാര്ടിയില് റിപ്പോര്ട്ട് ചെയ്യുന്നതിന് മുമ്ബേതന്നെ എതിര്വിഭാഗം മാധ്യമങ്ങള്ക്ക് റിപ്പോര്ട്ട് ചോര്ത്തിനല്കിയത്. ഗ്രൂപ്പുകളെയെല്ലാം കബളിപ്പിച്ച് നിയമനം നേടിയ അപ്പച്ചന് അഴിമതിക്ക് അതീതനല്ലെന്ന് തെളിയിക്കുകകൂടിയായിരുന്നു ലക്ഷ്യം. പ്രസിഡന്റ് കൂടി ഉള്പ്പെട്ടതോടെ റിപ്പോര്ട്ട് പൂഴ്ത്തിവയ്ക്കുമെന്ന തിരിച്ചറിവും ചോര്ത്തലിന് പിന്നിലുണ്ട്. കമീഷന്റെ കണ്ടെത്തലില് നടപടിയെടുക്കുമ്ബോള് അധ്യക്ഷന് കൂടി അതില് ഉള്പ്പെടുമെന്നതിനാല് റിപ്പോര്ട്ട് കടലാസിലുറങ്ങാനാണ് സാധ്യത. എങ്കിലും വ്യാജ സത്യസന്ധതയ്ക്ക് ഒരു കൊട്ട് കൊടുക്കാനായതില് എതിര്പക്ഷത്തിന് സമാധാനിക്കാം. റിപ്പോര്ട്ട് പുറത്തുവിട്ടത് ഗ്രൂപ്പ് മാനേജര്മാരുടെ ഒത്താശയോടെയാണെന്നും അപ്പച്ചന് അനുകൂലികള് കരുതുന്നുണ്ട്. 22 പരാതിക്കാരില്നിന്നാണ് കമീഷന് തെളിവ് ശേഖരിച്ചത്. വഞ്ചിക്കപ്പെട്ടതില് കോണ്ഗ്രസ് ബ്ലോക്ക് സെക്രട്ടറി മുതല് ഡിസിസി സെക്രട്ടറി വരെയുണ്ട്. ബത്തേരി അര്ബന് ബാങ്കില് തന്റെ ബന്ധുവിന് ജോലിക്കുവേണ്ടി എന് ഡി അപ്പച്ചന് 20 ലക്ഷം രൂപ ആവശ്യപ്പെട്ടുവെന്ന് കോണ്ഗ്രസ് പ്രവര്ത്തകന് സ്റ്റീഫന് സാജു കമീഷന് നല്കിയ പരാതി റിപ്പോര്ട്ടില് ഉള്പ്പെടുത്തിയിട്ടുണ്ട്. കെ കെ ഗോപിനാഥനെ സമീപിച്ചപ്പോള് 25 ലക്ഷം രൂപ ആവശ്യപ്പെട്ടു. പിന്നീട് മലവയല് ഐസക് മുഖേനെ എന് ഡി അപ്പച്ചന്റെ വീട്ടില് പോയപ്പോള് ജോലിനല്കാമെന്ന് പറയുകയും ഐസക് എന് ഡി അപ്പച്ചനുവേണ്ടി 20 ലക്ഷം രൂപ ആവശ്യപ്പെട്ടുവെന്നുമുള്ള പരാതിയാണ് സാജുവിന്റേത്. ബത്തേരിയിലെ സഹകരണസ്ഥാപനങ്ങളില് നിയമനത്തിന്റെ മറവില് കോടികളുടെ കൊള്ളയാണ് കമീഷന് കണ്ടെത്തിയത്. അര്ബന് ബാങ്കില് ആറ് ഒഴിവുകള് മാത്രമുള്ളപ്പോള് ഇരുപതോളം പേരില്നിന്ന് പണംപിരിച്ചു. ഓരോ സീറ്റിനും 35 ലക്ഷംവരെ പിരിച്ചു. എന്നാല് അതില് കൂടുതല് തുക നല്കിയവര്ക്ക് നിയമനംനല്കി തുടങ്ങിയവയാണ് കമീഷന് കണ്ടെത്തിയത്. പ്രവര്ത്തകര് മണ്ഡലം കമ്മിറ്റികളുടെ ശുപാര്ശയോടെ തങ്ങളാല് കഴിയുംവിധം 10 മുതല് 25 ലക്ഷം രൂപ വരെ നല്കാമെന്ന് പറഞ്ഞിട്ടും നിയമനം നല്കിയില്ല. അതിനേക്കാള് വലിയ തുകക്ക് ഓരോ തസ്തികയും വിറ്റു എന്നിങ്ങനെയും പരാമര്ശമുണ്ട്. റിപ്പോര്ട്ട് മാധ്യമങ്ങള്ക്ക് നല്കിയവര്ക്കെതിരെ നടപടി വേണം ബത്തേരി അന്വേഷണ റിപ്പോര്ട്ട് പത്ര മാധ്യമങ്ങളില് നല്കിയവര്ക്കെതിരെ നടപടിയെടുക്കണമെന്ന് ബത്തേരി ബ്ലോക്ക് കോണ്ഗ്രസ് കമ്മിറ്റി ആവശ്യപ്പെട്ടു. നിരപരാധികളായ ഒരു വിഭാഗം കോണ്ഗ്രസ് നേതാക്കന്മാരെ അപകീര്ത്തിപ്പെടുത്തുന്നതിനുവേണ്ടിയാണ് പത്ര മാധ്യമങ്ങളില് റിപ്പോര്ട്ട് നല്കിയത്. അതിന്റെ ഉറവിടം കണ്ടുപിടിച്ച് നടപടിയെടുക്കണം. സ്വയം വെള്ളപൂശുന്നതിനുവേണ്ടിയാണ് ഡിസിസി അന്വേഷണ കമീഷനെ നിയോഗിച്ചത്. പ്രസിഡന്റ് ഉമ്മര് കുണ്ടാട്ടില് അധ്യക്ഷനായി. കെ എം വര്ഗീസ്, സക്കറിയ മണ്ണില്, ശ്രീജി ജോസഫ്, രവി ചീരാല്, ആപ്പിള് ജേക്കബ് തുടങ്ങിയവര് സംസാരിച്ചു. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് പഞ്ചാബ് ആവര്ത്തിക്കും നീക്കം ശക്തമാക്കി രാജസ്ഥാനിലെയും ഛത്തീസ്ഗഢിലെയും കോണ്ഗ്രസ് വിമതര് കുട്ടഗോണിക്കുപ്പ പാതയില് വിവാദം ആസൂത്രിതം കേരളത്തില് ലൗ ജിഹാദുണ്ടോയെന്ന് കോണ്ഗ്രസ് എംപി ഇല്ലെന്ന് കേന്ദ്രം തോടൊഴുകും വഴിയിലൂടെ പഠനയാത്ര വീട്ടില് വിരിയുന്ന പുഞ്ചിരി കോണ്ഗ്രസ് അടിത്തറ ദുര്ബലമെന്ന് കെ സുധാകരന് കൊഴിഞ്ഞുപോക്കില് വിരണ്ട് കോണ്ഗ്രസ് ശിവദാസന് നായരുടെ സസ്പെന്ഷന് പിന്വലിച്ചു മിഠായിത്തെരുവിലെ ഇടുങ്ങിയ കടകളും അമിത സ്റ്റോക്കും അപകടം